b'\n_START_ARTICLE_\nBillboard 200\n_START_PARAGRAPH_\nBillboard 200 je lestvica dvestotih najbolje prodajanih albumov in EP-jev v Zdru\xc5\xbeenih dr\xc5\xbeavah Amerike. Vsak teden jo objavlja revija Billboard. Na lestvico se lahko uvrstijo samo albumi, ki so v redni prodaji v ZDA. Polo\xc5\xbeaj na lestvici je raz\xc5\xa1irjeno merilo popularnosti glasbenika oz. glasbene skupine v dr\xc5\xbeavi._NEWLINE_Billboard 200 razvr\xc5\xa1\xc4\x8da albume samo po \xc5\xa1tevilu prodanih izvodov, tako v fizi\xc4\x8dnem kot v zadnjem \xc4\x8dasu tudi digitalnem formatu, in ne navaja dejanskih \xc5\xa1tevilk. Tako ni mogo\xc4\x8de primerjati na primer prodaje albumov, ki so bili na prvem mestu v razli\xc4\x8dnih obdobjih._NEWLINE_Najuspe\xc5\xa1nej\xc5\xa1i glasbeniki po \xc5\xa1tevilu albumov na prvem mestu lestvice so bili The Beatles (19), katerim sledita Elvis Presley in Jay-Z s po desetimi. Na tretjem mestu sta Bruce Springsteen in skupina The Rolling Stones s po devetimi albumi na prvem mestu.'